Tveitsa ledājs

Tveitsa ledājs () ir ap 120 km plats šļūdonis Rietumantarktīdā, Elsvērta Zemē. Noplūst Amundsena jūras Painailenda līcī Volgrīna krastā rietumos no Painailendas ledāja. Tveitsa ledājs ir platākais vienlaidus ledājs pasaulē ar platību () — nedaudz mazāks par Lielbritānijas salu. Tas ir arī ļoti augsts, ledus biezumam no pamatieža līdz virsmai sasniedzot 800 līdz 1200 metrus. Ledāja plūsmas ātrums austrumos no Mērfija kalna pārsniedz 2 km/a."Thwaites Glacier Facts". The International Thwaites Glacier Collaboration.

Tveitsa ledājs tiek rūpīgi uzraudzīts, lai noteiktu tā potenciālu paaugstināt jūras līmeni. Kopš 1980. gadiem Tveitsa un Painailendas ledāji ir raksturoti kā daļa no Rietumantarktikas ledus segas "vājās pavēderes", daļēji tāpēc, ka tie šķiet neaizsargāti pret neatgriezenisku atkāpšanos un sabrukšanu pat relatīvi nelielas sasilšanas gadījumā, bet galvenokārt tāpēc, ka, ja tie izzudīs, visa Rietumantarktīdas ledus sega, visticamāk, galu galā tiem sekos. Šī hipotēze ir balstīta gan uz teorētiskiem pētījumiem par jūras ledus segas stabilitāti, gan uz novērojumiem par lielām izmaiņām šajos divos ledājos. Pēdējos gados abu šo ledāju plūsma ir paātrinājusies, to virsmas ir pazeminājušās un to zemējuma līnijas ir atkāpušās. Tiek uzskatīts, ka tie, visticamāk, galu galā sabruks pat bez turpmākas sasilšanas. Tveitsa radītās pārmērīgās briesmas ir novedušas pie tā, ka daži žurnālisti to ir nosaukuši par «Pastardienas ledāju»,Rowlatt, Justin (28 January 2020). "Antarctica melting: Climate change and the journey to the 'doomsday glacier'". BBC News. lai gan šī iesauka zinātnieku vidū ir vērtēta pretrunīgi.

Tiek uzskatīts, ka pirmie ledāja piekrastes daļu novēroja Ričarda Bērda trešā Antarktikas ekspedīcija 1940. gadā. Detalizēta ledāja virsmas kartēšana notika laikā no 1959. līdz 1966. gadam. 1967. gadā to oficiāli nosauca ģeologa, ģeomorfologa un Viskonsinas-Medisonas Universitātes emeritētā profesora Fredrika Tveitsa (Fredrik T. Thwaites, 1883–1961) vārdā, kurš gan nekad personīgi ledāju nebija apmeklējis."Thwaites Glacier Tongue". Geographic Names Information System. United States Geological Survey.

 Atsauces 

 Ārējās saites 

Kategorija:Antarktīdas ledāji
Kategorija:Elsvērta Zeme
Kategorija:Volgrīna krasts